चरित्र निर्माण शिविर में विजेता पुरस्कृत
दानापुर | गोलारोड स्थित डाॅ डी राम डीएवी पब्लिक स्कूल में चल रहा पटना प्रक्षेत्र स्कूलों का चरित्र निर्माण शिविर हवन पूजन के साथ शुक्रवार को संपन्न हो गया। इस तीन दिवसीय शिविर में छात्र-छात्राओं को प्रवचन, योग, हवन और भजन के साथ भारतीय संस्कृति और वैदिक ज्ञान की जानकारी दी गई। विभिन्न प्रतियोगिताओं के विजेताओं को पुरस्कृत किया गया। आर्य प्रादेशिक प्रतिनिधि सभा, दिल्ली से सचिव एसके शर्मा ने ऐसे आयोजनों को जरूरी बताया। पूर्व विधान पार्षद गंगा प्रसाद, सहायक क्षेत्रीय निदेशक सह प्राचार्य इंद्रजीत राय, बुलबुल सेनगुप्ता, पटना प्रक्षेत्र के अन्य विद्यालयों के प्राचार्य सहित अन्य उपस्थित थे।
mai_Deva hin_Deva